ปัจจัยความเสี่ยง

1.  ความเสี่ยงในการได้รับผลตอบแทนในรูปของเงินปันผล

บริษัทมีขาดทุนสะสมเนื่องมาจากมีผลการดำเนินงานปกติในอดีตที่มีธุรกรรมด้านการลงทุนต่อเนื่องกันเป็นเวลา
5 ปี จากปี 2539-2543 โดยในปี 2540 บริษัทได้รับผลกระทบจากวิกฤตเศรษฐกิจ
และการเปลี่ยนแปลงระบบอัตราแลกเปลี่ยนส่งผลให้มูลค่าหลักทรัพย์ที่บริษัทได้ลงทุนอยู่ลดลงเป็นจำนวนมาก
ทำให้บริษัทประสบปัญหาสภาพคล่องในการดำเนินงานมาโดยตลอด อย่างไรก็ตามในช่วงปี 2542
และ 2543 บริษัทได้มีการปรับโครงสร้างหนี้สินเดิม
และการหาผู้มาร่วมทุนเพื่อระดมทุนในการรักษาสภาพคล่องของบริษัทให้อยู่ในระดับที่สามารถดำเนินการได้ต่อเนื่อง
แต่ปัญหาการขาดทุนสะสมนั้นไม่สามารถจะล้างออกได้ในระยะสั้น ทำให้ ณ สิ้นปี 2547 และ2548
บริษัทมียอดขาดทุนสะสมเป็นจำนวน 689.04 และ 678.55 ล้านบาท
การที่บริษัทมีขาดทุนสะสมจำนวนมากดังกล่าว
ทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายเงินปันผลที่กำหนดไว้อีกช่วงระยะเวลาหนึ่งจนกว่าบริษัทจะล้างขาดทุนสะสมได้หมด

อย่างไรก็ตาม หลังจากการปรับโครงสร้างหนี้ การเพิ่มทุนในช่วงที่ผ่านมา
บริษัทสามารถที่จะปรับปรุง และเพิ่มประสิทธิภาพในการผลิต ขยายประเภทสินค้า
และขยายตลาดให้กว้างขึ้น โดยเฉพาะตลาดผัก ผลไม้สดที่ส่งออกไปตลาดยุโรป
ขณะเดียวกันก็มีนโยบายชัดเจนว่าจะไม่มีการลงทุนในธุรกิจที่ไม่เกี่ยวข้องกับอุตสาหกรรมการเกษตรเพิ่มเติม
และจะพยายามขายธุรกิจลงทุนที่มีอยู่เดิมออกไปควบคู่กับควบคุมค่าใช้จ่ายในการบริหารให้อยู่ในระดับที่เหมาะสมต่อไป
ซึ่งในปีที่ผ่านมาบริษัทเริ่มมีความสามารถในการทำกำไรได้

2.  ความเสี่ยงจากการที่บริษัทสามารถเรียกให้ใช้สิทธิของใบสำคัญแสดงสิทธิก่อนกำหนดได้

ใบสำคัญแสดงสิทธิเพื่อซื้อหุ้นสามัญของบริษัทครั้งนี้ มีอายุใบสำคัญแสดงสิทธิ 5 ปีนับจากวันออก
หรือนับจากวันที่ 1 สิงหาคม 2544 แต่หลังจากปีที่ 3
บริษัทสามารถเรียกให้ผู้ถือใบสำคัญแสดงสิทธิใช้ สิทธิก่อนกำหนดได้ โดยการแจ้งล่วงหน้าเป็นเวลา
3 เดือน ดังนั้นถ้าผู้ถือใบสำคัญแสดงสิทธิ มิได้ใช้สิทธิในการแปลงสภาพ หลังจากบริษัท ฯ
ได้เรียกให้ใช้สิทธิก่อนกำหนดเช่น ในปีที่ 4 ใบสำคัญแสดงสิทธิดังกล่าวจะไม่มีมูลค่าใด ๆ
เพราะสิทธิในการแปลงสภาพได้สิ้นสุดลงในวันสุดท้ายที่บริษัทฯ
ให้เป็นวันใช้สิทธิวันสุดท้ายของการเรียกใช้สิทธิก่อนกำหนด
และอายุของใบสำคัญแสดงสิทธิก็จะหมดลงในวันนั้นด้วย

3. ความเสี่ยงเนื่องจากอัตราเปลี่ยน (EXCHANGE RATE RISK)

ปัจจุบันบริษัทมีรายได้หลักมาจากการส่งออกสินค้าไปขายยังต่างประเทศ หรือประมาณร้อยละ

89.89 ของยอดขายรวมในปี 2548 โดยมีรายรับเป็นเงินสกุลดอลลาร์ สหรัฐ , ยูโร
และปอนด์เป็นส่วนใหญ่ การเปลี่ยนแปลงของอัตราแลกเปลี่ยนดังกล่าว
มีผลกระทบต่อรายได้ในรูปเงินบาทของบริษัท
เนื่องจากบริษัทมีการส่งออกในอัตราที่สูงดังนั้นค่าเงินบาทในขณะนี้มีอัตราที่แข็งตัวขึ้นเมื่อเทียบกับเงินสกุลดอลลาร์
สหรัฐ จึงมีผลกระทบกับรายได้ที่เป็นเงินสกุลดอลลาร์ สหรัฐ ที่มีอยู่ประมาณ 65 % ของรายได้

อย่างไรก็ตามบริษัทมีรายได้ในสกุลเงินเยน, ยูโร และปอนด์ ซึ่งอาจเอื้ออำนวยประโยชน์แก่

บริษัทในกระจายความเสี่ยงของอัตราแลกเปลี่ยน
ปัจจุบันบริษัทไม่มีเงินกู้ยืมเป็นเงินสกุลต่างประเทศจึงไม่มีความเสี่ยงในการเปลี่ยนแปลงภาระหนี้สินจากความเสี่ยงนี้

4.  ความเสี่ยงจากความผันผวนของปริมาณ และราคาวัตถุดิบ

วัตถุดิบหลักของบริษัทคือข้าวโพดหวาน และผักผลไม้สดอื่นๆ ที่มีดินฟ้าอากาศ
และฤดูกาลเข้ามาเป็นปัจจัยที่อาจมีผลกระทบกับผลผลิต ซึ่งราคาจะขึ้นอยู่กับสภาวะดินฟ้าอากาศ
อันมีผลกระทบต่อปริมาณผลผลิตจากการเพาะปลูกในแต่ละปี และความต้องการของผู้ผลิตรายอื่น
ตลอดจนตลาดสด
ดังนั้นบริษัทจึงมีความเสี่ยงในแง่ของการเปลี่ยนแปลงปริมาณของวัตถุดิบในแต่ละปีที่จะเข้าโรงงาน
และราคาของวัตถุดิบ ซึ่งจะส่งผลต่อต้นทุนการผลิตของบริษัท

ตารางราคาข้าวโพดหวานเฉลี่ย และเปอร์เซ็นต์การผันผวนราคาข้าวโพดหวาน

+----------------------+----------------------+-----------------------+
| ปี                    | ราคาข้าวโพดหวาน เฉลี่ย  | การผันผวนราคา %        |
|                      |                      |                       |
| 1999                 | (บาท/กิโลกรัม)         | -5.19%                |
|                      |                      |                       |
| 2000                 | 3.47                 | 8%                    |
|                      |                      |                       |
| 2001                 | 3.53                 | 7%                    |
|                      |                      |                       |
| 2002                 | 3.78                 | -1%                   |
|                      |                      |                       |
| 2003                 | 3.75                 | 2.13%                 |
|                      |                      |                       |
| 2004                 | 3.83                 | -5.22%                |
|                      |                      |                       |
| 2005                 | 3.63                 | 4.96%                 |
|                      |                      |                       |
|                      | 3.81                 |                       |
+----------------------+----------------------+-----------------------+

ราคาของวัตถุดิบปี 2548 ต่ำสุดอยู่ที่ราคา 3.64 บาท/กก. และราคาสูงสุดอยู่ที่ 4.70 บาท/กก.

อย่างไรก็ตามบริษัทมีการส่งเสริมการเพาะปลูกโดยมีการจัดหาเมล็ดพันธุ์ให้กับเกษตรกร
เพื่อที่จะได้พืชผลที่ต้องการ และยังมีการกำหนดราคารับซื้อล่วงหน้า
เพื่อช่วยให้เกษตรกรสามารถพิจารณารายได้จากการปลูก
และบริษัทเองก็สามารถรู้ถึงต้นทุนการซื้อล่วงหน้าได้ แต่การส่งเสริมการเพาะปลูกในบางครั้ง
เกษตรกรก็มีการขายผลิตภัณฑ์ให้กับผู้ซื้อรายอื่น ซึ่งบริษัทก็ได้ดำเนินการแก้ไข
โดยการยกเลิกการส่งเสริมกับเกษตรกรรายนั้นๆ
ทำให้เกษตรกรสมาชิกที่มีอยู่มีคุณภาพและความแน่นอนในการส่งมอบวัตถุดิบให้กับบริษัทมากยิ่งขึ้น